| Radovišasmaked. *Радовиш* |
| --- |
|        |
|  |
|  |
| 

RadovišasRadovišas

41°38′10″ š. pl. 22°28′0″ r. ilg.﻿ / ﻿41.63611°š. pl. 22.46667°r. ilg.﻿ / 41.63611; 22.46667﻿ (Radovišas)Koordinatės: 41°38′10″ š. pl. 22°28′0″ r. ilg.﻿ / ﻿41.63611°š. pl. 22.46667°r. ilg.﻿ / 41.63611; 22.46667﻿ (Radovišas) |
|  |
| Laiko juosta: (UTC+1) |
|  |
| **Valstybė** | Šiaurės Makedonijos vėliava Šiaurės Makedonija |
| **Rajonas** | Pietryčių Makedonijos regionas |
| **Savivaldybė** | Radovišo savivaldybė |
|  |
| **Meras** | Robertas Velkovas |
|  |
| **Gyventojų** (2002) | 16 223  |
| **Plotas** | 374,5 km² |
| **Tankumas** (2002) | 43 žm./km² |
|  |
| **Pašto kodas** | 2420 |
| **Tinklalapis** | www.radovis.gov.mk |
|  **Vikiteka** | Radovišas |
|  |
| **Kirčiavimas** | Rãdovišas |

**Radovišas** – miestas rytų Makedonijoje, Radovišo savivaldybėje, kurioje stūkso Plačkovicos kalnas. Per miestą driekiasi kelias Štipas–Strumica, kuris yra pagrindinis susisiekimo kelias su kitomis šalies dalimis.

Istorija
--------

Radovišas
Radovišas
Iš pradžių Radovišas buvo nedidelė slavų gyvenvietė, bet valdant Samueliui (Bulgarijos vadovui), Radovišas tapo verslo centru, kol viduramžių miestas Konče buvo vienuolynas ir regiono centras. Radovišas pirmąkart buvo paminėtas kaip Bizantijos imperatoriaus Basilo II įkurta gyvenvietė 1019-aisiais.

Po Bizantijos imperijos žlugimo Radovišas buvo įkurtas kaip Serbų viduramžių valstybė. Kai egzistavo Otomanų imperija, XVII a. miestas buvo Kustendilo metropolija. Tuo metu mieste gyveno 3000–4000 gyventojų.

Savivaldybė
-----------

*Pagrindinis straipsnis – Radovišo savivaldybė*.
Savivaldybės plotas – 497,48 km² joje gyvena 28244 gyventojai. Gyventojų tankumas – 56 žmonės/km². Didžioji dalis gyventojų – makedonai, bet yra ir turkų. Tačiau Radovišo savivaldybėje nepasitaiko etninių konfliktų.

Radovišo savivaldybėjė taip pat yra 36 kaimai. Miesto ir savivaldybės meras – Robertas Velkovas.

Gyventojai
----------

| Tautinė sudėtis |
| --- |
| tauta |  |  | procentai |  |
| Makedonai |    | 86.24 % |
| Turkai |    | 11.87 % |
| Čigonai |    | 1.12 % |
| Serbai |    | 0.36 % |
| Kiti |    | 0.48 % |
|  |

Pagal 2002-ųjų duomenis, Radoviše gyvena 16 233 žmonės.

Gyventojų tautinė sudėtis:

* Makedonai: 13 991 (86.24 %)
* Turkai: 1 927
* Čigonai: 181
* Serbai: 60
* Rumunai: 20
* Albanai: 1
* Kiti: 42

### Religija

Radoviše vyrauja stačiatikybė, nors yra musulmonų, protestantų ir katalikų.
Yra dvi cerkvės, naujoji Švč. Trejybės ir senoji Šv. Iljos, taip pat keletas vienuolynų: Šv. Archangelo Mykolo, Šv. Pantaleono, Šv. Jurgio.
Yra ir protestantų bažnyčių: dvi metodistų bažnyčios ir baptistų bažnyčia. Taip pat yra dvi musulmonų mečetės.

### Švietimas

Mieste yra dvi pagrindinės mokyklos: *"Krste Petkov Misirkov"* (~1300 mokinių) ir *"Nikola Karev"* (~1100 mokinių). Jose mokosi vaikai nuo 6 iki 14 metų.
Mieste yra ir viena aukštoji mokykla *"Kosta Susinov"*, kurioje mokosi ~1200 mokinių nuo 15 iki 18 metų.

### Sportas

* FK Detonit Junior futbolo klubas.
* Miesto stadionas.

Ekonomika ir pramonė
--------------------

Radovišo ekonomika remiasi įvairiais dalykais: pramone, statybomis, žemės ūkiu, kasyba, turizmu, bankininkyste, draudimu, amatais, transportavimu.

Mieste yra keletas didelių gamyklų:

* *Jakatabak* – tabako fabrikas.
* *Jaka 80* – kosmetikos ir vaistų fabrikas.
* *Goldmak* – aukso ir sidabro gaminių fabrikas.
* *Lozarovinarstvo* – alkoholinių ir ne tik gėrimų fabrikas.
* *Kooperant* – pieno produkcijos ir perdirbimo įmonė

Yra keletas smulkesnių mėsinių bei sulčių ar limonado fabrikų. Yra ir keletas metalo perdirbimo įmonių. Stambesnės – "Metalpromet" ir "Semi". Veikia viena kasykla Radovišo savivaldybėjė, vadinama Bučimu. Tai vienintelė kasykla Makedonijoje, kurioje kasamas varis ir auksas. Ten dirba ~500 žmonių. Be to, yra keletas statybos įmonių.

Nuorodos
--------

* Oficiaus tinklalapis (maked.)
* Pagrindinė informacija apie Radovišą Archyvuota kopija 2009-04-13 iš Wayback Machine projekto. **(**angl.**)**
* Visa reikalinga inormacija apie Radovišą **(**angl.**)**